关圣帝君救劫度人指迷篇

大劫凛凛在眼前　五魔扫世甚凶严　
各人提防早打点　莫到临时后悔难
              再劝大地男共女　修身保命莫当玩
趁得人心自由便　速进大道上慈船　


关圣帝君救劫文         

    

     
附：《太上感应篇》
关圣帝君觉世真经　 
　　帝君曰：人生在世，贵尽忠孝节义等事，方于人道无愧，可立于天地之间。若不尽忠孝节义等事，其心已死，身虽在世，是谓偷生。凡人心即神，神即心，无愧心，无愧神；若是欺心，便是欺神。故君子三畏四知，以慎其独，勿谓暗室可欺，屋漏可愧，一动一静，神明鉴察，十目十手，理所必至。况报应昭彰，不爽毫发。淫为万恶首，孝为百善愿。但有逆理于心有愧者，勿谓有利而行之。凡有合理于心无愧者，勿为无利而不行。若负吾教，请试吾刀。敬天地，礼神明，奉祖先，孝双亲，守王法，重师尊，爱兄弟，信朋友，睦宗族，和乡邻，别夫妇，教子孙。时行方便，广积阴德，救难济急，恤孤怜贫，创修庙宇，印造经文，舍药施茶，戒杀放生，造桥修路，矜寡拔困，重粟惜福，排难解纷，捐眦成美，垂训教人，冤雠解释，斗秤公平，亲近有德，远避凶人，隐恶扬善，利物救民，回心向道，改过自新，满腔仁慈，恶念不存，一切善事，信心奉行，人虽不见，神已早闻，加福增寿，添子
益孙，灾消病减，祸患不侵，人物咸宁，吉星照临。若存恶心，不行善事，淫人妻女，破人婚姻，坏人名节，妒人技能，谋人财产，唆人争讼，损人利己，肥家润身，恨天怨地，骂雨呵风，谤圣毁贤，灭像欺神，宰杀牛犬，秽溺字纸，恃势辱善，倚富压贫，离人骨肉，间人兄弟，不信正道，奸盗邪行，好尚奢诈，不重勤俭，轻弃五谷，不报有恩，瞒心昧己，大斗小秤，假立邪教，引诱愚人，诡说升天，敛物行淫，明瞒暗骗，横言曲语，白日咒诅，背地诛害，不存天理，不顺人心，不信报应，引人作恶，不修片善，行诸恶事，官词口舌，水火盗贼，恶毒瘟疫，生败产蠢，杀身亡家，男盗女淫，近报在身，远报子孙，神明鉴察，毫发不紊，善恶两途，祸福攸分。 行善福报，作恶祸临，吾作斯语，愿人奉行，言虽浅近，大益身心，戏侮吾言，斩首分形。有能持颂，消凶聚庆，求子得子，求寿得寿，富贵功名，皆能有成。凡有所祈，如意而获，万祸雪消，千祥云集。诸如此福，惟善可致。吾本无私，惟佑善人，众善奉行，毋怠厥志。 
关圣帝君亲降济世灵验救劫经文              川重庆地方大疫。二郎庙侧右，有一乡老王三从，素行好善，虔心邀集各境人民，在云峰寺建设经坛大醮。四月初六午时，有一工人陈庆，来坛观望，忽坐神前，威言正色，大声叫曰：『吾乃关圣帝君临凡是也。』实时祥云四起，钟鼓自鸣，惊得王三从与道士诸人面如土色，齐跪阶下。 帝君怒曰：『吾以忠义治世，吾在天上，心在人间，愿救众生，以忠义存心免遭恶劫。不料众生造下无端罪恶，吾不忍生灵涂炭，前来告知你等大都，不敬天地、不孝父母、不信神帝、奸淫邪盗、诡计百出，种种罪孽，恶贯满盈，诸神表册一一奉上天庭。玉皇大帝观罪恶部，堆积如山，帝亲临下界，查察善恶，千人中难寻十人行善。回天大怒，要将作恶众生收尽。吾乃聚诸天神再三哀求，方许准留一半，敕令瘟神通行天下，收尽恶人为止。一家修善，一家清吉，处处修善，处处平安。吾前为你众生演说明圣经、觉世文，教你敬天地、礼神明、奉祖先、孝双亲、守王法、重师尊、爱兄
弟、信朋友、睦家族、和乡邻、敬夫妇、爱子孙、多行方便、广积阴功、戒杀放生，尔等如何未有行也。今特临凡，尔等从速遵行或抄录或印送相传，一见此谕，急极力痛改，万恶消灭，自必百福千祥如云集矣，见吾之谕不传者劫数之内难免焉。』言毕驾返陈庆倒地俄而复醒，各人将所训之示书录送人，广传天下，讲谕世人。时有南临监生胡庭齐曰：此虎假之谈耳。言毕七孔流血不止，立时气绝。                                         
占魁全家不信此文，不过三日俱瘟疫而死。                                石桥埠讼棍石举，混名栏路蛇，作恶多端，心性刁狡，一见写此文，当面笑其妄言，笑未毕，自掌出口内胡言，传说天神下界特收恶生，一家大小十三口俱提刀自刺其喉而亡。                                                                重庆堡玉福夏姓，一家九口皆患瘟疫，印送此文二百张传送即愈。             洪江左街码头，冉占魁幼孙得沾瘟疫喉症，命在夕旦，印送此文二百张   随送随好。                                                                 坪坎塘巷杨春芝女，得下抽筋症，无方救之，死去七日七夜，只心窝内有热气，其妾彭氏遇一人姓梦，谈及此事，夫妇焚香叩许愿送二百张随医随愈。                                                            张发明有女，月经痧积腰腿疼痛多年，不能下床服药无效，许送此文二百张不药而愈。                                                               涌日县唐思友，身患背花疮日夜不安痛时甚久，敬送此文二百张勿药而好。     袁朝学平日好善，一日梦中见城隍土地言曰：吾奉关君吕祖之命，教你六月一日向北方求药济世，至期祈祷，忽来白马衔文一张，视之即此文也，尾朱批曰此文即是妙药，能救一切灾难恶孽病症等，凡有诚心祷求未有不灵验如响，但世人好善，男信女沐，帝君救劫至意。                                              又湖南长沙县刘光照，患痨症痢症多年未见愈，妻陈氏亦病多年服药无效，传送此文二百张病灭自好。                                                   古祥巷张氏身怀有孕，忽得病五天，小儿死在腹中，只有心中半点热气，全家慌忙无计可施，幸遇其亲知此文灵验，当日即送此文二百份，次日小儿落地，张氏
劳力静修复送二百份不数日自安。                                        丰阳县谢和山，到阿充苏贸易得染大病，传送三百张即痊愈，复捐路刊刻印送，生意大利后果积银数千回到家中。                                       西安县孙明亮，在关内见此经文答应传送，事后遗忘后到阿充苏遭遇大难，打流游南岛中营中当伙夫，忽一日过后街偶遇传此文者，因想我在关内，口答应传送不果以致贫病如此，即传送三百张疾病痊愈后，才过两年积银千两回家。                                                           湖南周玉山，患眼病多年未好，叩许二百张贴送后果自好并存银八百两回家。                                                                    商人张东成，时运不通，后游到哈市食粮，父母百旬在家，来信不能回乡，许送二百张后果积银七百两回乡见乡亲。                                     富平县邵礼阳在阿充苏贸易，印派此文四百张财源鼎盛并免大难。阿充苏游击赵子芳求子，敬送此文百张后连生两子。                                    绥完十营哨官朱贵，奉镇台湾公差，走马报尔眼见帝君降下此文，闻经灵验，因眼不明多年服药无效，印送此文七百张眼目果明。                          湖南湖潭县易恩范，时值八月大雨，雷雹落下，当天求近地，莫捐伤人民田种房子，传印千份即凉即应。                                                 衡山文明林，因次子君霹患风症病达九分，许传印此文五千张立时病症大治。   刘廉芹归卧痛在床数日，服药无效，即送此文百张勿药全愈。                  刘泽周诚心印送二百张，祈消愆赐福，自后百事顺遂家宅平安。               又闩杭传姓，见此文灵验当天印百张，祈保家中老少清吉，及因续妻杨氏在家不睦，读此文后日见和好各事顺遂。                            

故特印传分送。诸君见此经文切勿轻视，务希转送四处张贴，惟诚心向善速效更见，冥冥中有不可思议之妙，阅过之后转送他人，敬惜字纸，功德无量。
太上感应篇

太上曰：祸福无门，惟人自召。善恶之报，如影随形。是以天地有司过之神。
依人所犯轻重，以夺人算。算减则贫耗，多逢忧患。人皆恶之，刑祸随之，吉庆
避之，恶星灾之。算尽则死。又有三台北斗神君，在人头上，录人罪恶，夺其纪
算。又有三尸神，在人身中，每到庚申日，辄上诣天曹，言人罪过。月晦之日，
灶神亦然。凡人有过，大则夺纪，小则夺算。其过大小，有数百事。欲求长生者，先须避之。是道则进，非道则退；不履邪径，不欺暗室；积德累功，慈心于物；忠孝友悌，正己化人；矜孤恤寡，敬老怀幼；昆虫草木，犹不可伤；宜悯人之凶，乐人之善；济人之急，救人之危；见人之得，如己之得；见人之失，如己之失；不彰人短，不玄己长；遏恶扬善，推多取少；受辱不怨，受宠若惊；施恩不求报，
与人不追悔。所谓善人，人皆敬之，天道佑之，福禄随之，众邪远之，神灵卫之，
所作必成，神仙可冀。
欲求天仙者，当立一千三百善。欲求地仙者，当立三百善。苟或非义而动，
背理而行；以恶为能，忍作残害；阴贼良善，暗侮君亲；慢其先生，叛其所事；
诳诸无识，谤诸同学；虚诬诈伪，攻讦宗亲；刚强不仁，很戾自用；是非不当，
向背乖宜；虐下取功，谄上希旨；受恩不感，念怨不休；轻蔑天民，扰乱国政；
赏及非义，刑及无辜；杀人取财，倾人取位；诛降戮服，贬正排贤；陵孤逼寡，
弃法受赂；以直为曲，以曲为直；入轻为重，见杀加怒；知过不改，知善不为；
自罪引他，壅塞方术；讪谤圣贤，侵陵道德；射飞逐走，发蛰惊栖；填穴覆巢，
伤胎破卵；愿人有失，毁人成功；危人自安，减人自益；以恶易好，以私废公；
窃人之能，蔽人之善；形人之丑，讦人之私；耗人货财，离人骨肉；侵人所爱，
助人为非；逞志作威，辱人求胜；败人苗稼，破人婚姻；苟富而骄，苟免无耻；
认恩推过，嫁祸卖恶；沽买虚誉，包贮险心；挫人所长，护己所短；乘威迫胁，

纵暴杀伤；无故剪裁，非礼烹宰；散弃五谷，劳扰众生；破人之家，取其财宝；
决火放水，以害民居；紊乱规模，以败人功；损人器物，以穷人用；见他荣贵，
愿他流贬；见他富有，愿他破散；见他色美，起心私之；负他货财，愿他身死；
干求不遂，便生咒恨；见他失便，便说他过；见他体相不具而笑之，见他才能可
称而抑之；埋蛊厌人，用药杀树；恚怒师傅，抵触父兄；强取强求，好侵好夺；
虏掠致富，巧诈求迁；赏罚不平，逸乐过节；苛虐其下，恐吓于他；怨天尤人，
诃风骂雨；斗合争讼，妄逐朋党；用妻妾语，违父母训；得新忘故，口是心非；
贪冒于财，欺罔其上；造作恶语，谗毁平人；毁人称直，骂神称正；弃顺效逆，
背亲向疏；指天地以证鄙怀，引神明而鉴猥事；施与后悔，假借不还；分外营求，
力上施设；淫欲过度，心毒貌慈；秽食餧人，左道惑众；短尺狭度，轻秤小升；
以伪杂真，采取奸利；压良为贱，谩蓦愚人；贪婪无厌，咒诅求直；嗜酒悖乱，
骨肉忿争；男不忠良，女不柔顺；不和其室，不敬其夫；每好矜夸，常行妒忌；
无行于妻子，失礼于舅姑；轻嫚先灵，违逆上命；作为无益，怀挟外心；自咒咒
他，偏憎偏爱；越井越灶，跳食跳人；损子堕胎，多行隐僻；晦腊歌舞，朔旦号
怒；对北涕唾及溺，对灶吟咏及笑；又以灶火烧香，秽柴作食；夜起裸露，八节
行刑；唾流星，指虹霓；辄指三光，久视日月；春日燎猎，对北恶骂；无故杀龟
打蛇：如是等罪，司命随其轻重，夺其纪算，算尽则死。死有馀责，乃殃及子孙。
又诸横取人财者，及计其妻子家口以当之，渐至死丧。若不死丧，则有水火、盗贼、遗亡器物、疾病、口舌诸事，以当妄取之直。又枉杀人者，是易刀兵而相
杀也。取非义之财者，譬如漏脯救饥，鸩酒止渴。非不暂饱，死亦及之。夫心起
于善，善虽未为，而吉神已随之。或心起于恶，恶虽未为，而凶神已随之。其有
曾行恶事，后自改悔，诸恶莫作，众善奉行。久久必获吉庆，此谓转祸为福也。
故吉人语善、视善、行善，一日有三善，三年无必降之福；凶人语恶、视恶、
行恶，一日有三恶，天必降之祸，胡不勉而行之。

